Diari Oficial de la Generalitat Valenciana


Sumari del DOGV 4772, del 10-06-2004 (2004/5796)

ORDE de 26 de maig de 2004, de la Conselleria d'Infrastructures i Transport, per la qual es crea un fitxer informatitzat amb dades de caràcter personal.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/05/26/(2)/dof/vci/html**

### Dades del document

Número de DOGV
:   4772

Data del DOGV
:   10-06-2004

Secció del DOGV
:   I. DISPOSICIONS GENERALS

Número del document
:   2004/5796


Data del document
:   26-05-2004

Organisme emissor
:   Conselleria d'Infraestructures i Transport

Tipus de document
:   Ordre

Descriptors 

:   * base de dades
    * legislació
    * dades personals
    * administració regional

ORDE de 26 de maig de 2004, de la Conselleria d'Infrastructures i Transport, per la qual es crea un fitxer informatitzat amb dades de caràcter personal. [2004/E5796]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta s'aplicarà a les dades de caràcter personal registrades en suport físic que els faça susceptibles de tractament i a tota la modalitat d'ús posterior d'estes dades per part dels sectors públic i privat.
  
Així mateix, la citada llei orgànica disposa en l'article 20 que la creació, la modificació o la supressió dels fitxers de les administracions públiques, només es podrà fer per mitjà d'una disposició general publicada en el Boletín Oficial del Estado o en el diari oficial corresponent.
  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina en els articles 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers informatitzats, l'exercici de la qual recau en la conselleria competent per raó de la matèria.
  
Per tot el que s'ha exposat anteriorment, segons el que establix l'article 35 e) de la Llei de la Generalitat Valenciana 5/1983, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, resolc:
  
Primer
  
La present orde té per objecte la creació i la regulació del fitxer de tractament de dades de caràcter personal que s'indiquen en l'annex, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Segon
  
Els responsables dels fitxers informatitzats de referència adoptaran les mesures de gestió i d'organització que siguen necessàries per a assegurar la confidencialitat, la seguretat i la integritat de les dades, així com les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Tercer
  
Els afectats del fitxer informatitzat poden exercitar el seu dret d'accés, rectificació i cancel·lació de dades, quan corresponga, davant de l'òrgan administratiu que es concreta en la present orde.
  
Disposició final
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 26 de maig de 2004
  
El conseller d'Infrastructures i Transport,
  
JOSÉ RAMÓN GARCÍA ANTÓN
  
Annex
  
A) Fitxer de sol·licituds d'ajudes a persones amb discapacitat
  
1. Finalitat i ús del fitxer
  
Arreplegada de sol·licituds per a la concessió d'ajudes als projectes en matèria d'equips i tecnologia per a facilitar l'accés a la societat de la informació de persones amb discapacitat; regulades per l'orde de la Conselleria d'Infrastructures i Transport, per la qual s'establixen i es convoquen ajudes a projectes en matèria d'equips i tecnologia per a facilitar l'accés a la societat de la informació de persones amb discapacitat per a 2004 (PAICV).
  
2. Persones o col·lectius sobre els quals es pretén obtindre dades de caràcter personal
  
Ciutadans amb discapacitat que sol·liciten l'ajuda.
  
Entitats sense ànim de lucre, la finalitat primordial o única de les quals siga l'atenció a persones amb discapacitat.
  
3. Procediment d'arreplegada de dades
  
Suport paper (imprés) i suport informàtic (formulari web).
  
4. Estructura bàsica del fitxer automatitzat i descripció de les dades de caràcter personal inclosos en este
  
Nom i cognoms.
  
DNI/NIF.
  
Telèfon.
  
Domicili.
  
Lloc d'empadronament.
  
Codi postal i província.
  
Correu electrònic.
  
Fax.
  
Grau de minusvalidesa i diagnòstic.
  
5. Cessions de dades previstes
  
No n'existixen.
  
6. Òrgan responsable del fitxer
  
Secretaria Autonòmica de Telecomunicacions i Societat de la Informació.
  
7. Servici o centre directiu davant del qual es poden exercitar els drets d'accés, rectificació i cancel·lació: Secretaria Autonòmica de Telecomunicacions i Societat de la Informació.


Còpia Permalink ELI